জ্যাক বার্কার

জন উইলিয়াম "জ্যাক" বার্কার (২৭ ফেব্রুয়ারি ১৯০৬ - ২০ জানুয়ারি ১৯৮২) ছিলেন একজন ইংরেজ ফুটবল খেলোয়াড়, যিনি ডার্বি কাউন্টি ক্লাবের হয়ে ৩২৭টি লিগ ম্যাচ খেলেছেন এবং ইংল্যান্ড জাতীয় দলের হয়ে ১১টি ম্যাচ খেলেছেন। পরবর্তীকালে তিনি ডার্বি কাউন্টি এবং ব্র্যাডফোর্ড সিটি ক্লাব দুটির ব্যবস্থাপকের দায়িত্ব-ও পালন করেছেন। ইংল্যান্ডের কানিসব্রা শহরের নিকটবর্তী ডেনাবি গ্রামে জন্ম নেন বার্কার। তিনি সেন্টার হাফ হিসেবে রমার্শ লিগ এর দল ডেনাবি রোভার্স এর হয়ে যুব ফুটবল খেলেন, এবং একই সাথে পূর্ণকালীন খনি-শ্রমিক হিসেবেও কাজ করতেন তিনি। খনির ছাদ ধসে ঊরুতে চোট পেয়ে তার পেশাদার ফুটবল জীবন শুরু হতে না হতেই প্রায় শেষ হয়ে যাচ্ছিল। তিনি এক মৌসুমের জন্য মিডল্যান্ড লিগের দল ডেনাবি ইউনাইটেড এর হয়ে খেলেন; তারপর £২০০ এর বিনিময়ে ১৯২৮ সালের মে মাসে তিনি ডার্বি কাউন্টি দলে যোগদান করেন। জর্জ জোবি এর অধীনে যুদ্ধ-পূর্ব ডার্বি’র দুর্দান্ত দলটি, যেটি লিগে সচরাচর শীর্ষ ছয় দলের মধ্যেই থাকত, তার একজন সদস্য ছিলেন বার্কার। ডার্বির হয়ে ৩২৭টি লিগ ম্যাচ খেলেন তিনি, তবে ক্লাবের হয়ে কখনো কোন শিরোপা জিততে পারেননি। ডার্বির হয়ে বার্কারের ফর্ম তাকে ইংল্যান্ড জাতীয় দলের হয়ে খেলার সুযোগ করে দেয়। ২৯ সেপ্টেম্বর ১৯৩৪ সালে, ওয়েলস এর বিপক্ষে ম্যাচ দিয়ে জাতীয় দলে তার অভিষেক ঘটে। তার খেলা দ্বিতীয় ম্যাচটি ছিল কুখ্যাত হাইবারি’র লড়াই, যেখানে ইতালির সাথে ইংল্যান্ডের তুমুল প্রতিদ্বন্দ্বিতা ও সহিংসতার ঘটনা ঘটে। পরের দুই বছরে প্রীতি ম্যাচ ও ব্রিটিশ হোম চ্যাম্পিয়নশিপ  মিলিয়ে তিনি আরও নয়টি ম্যাচ খেলেন। ১৭ অক্টোবর ১৯৩৬ তারিখে, ইংল্যান্ডের হয়ে নিজের শেষ ম্যাচে, ওয়েলস এর বিপক্ষে তাকে অধিনায়ক হিসেবে মাঠে নামানো হয়। ডার্বি কাউন্টি থেকে অবসর গ্রহণের পর, বার্কার সেনাবাহিনী শারীরিক প্রশিক্ষণ দলের সাথে যোগ দেন। মে ১৯৪৬ সালে, দ্বিতীয় বিশ্বযুদ্ধ পরবর্তী প্রথম মৌসুমে তিনি ব্র্যাডফোর্ড সিটি’র ব্যবস্থাপকের দায়িত্ব পান। তিনি ব্র্যাডফোর্ড সিটিকে তৃতীয় বিভাগ (উত্তর) এর শীর্ষস্থানীয় দলগুলোর মধ্যে নিয়ে গেলেও, মাত্র আট মাস পরই, ১৯৪৭ সালের জানুয়ারিতে দলের দায়িত্ব থেকে ইস্তফা দেন তিনি। তদানীন্তন সময়ে সেটিই ছিল ক্লাবের ইতিহাসে কোন ব্যবস্থাপকের সবচেয়ে সংক্ষিপ্ত নিয়োগকাল। তিনি ডার্বিতে ফিরে রোল্‌স-রয়েস হয়ে কাজ করার আগে, স্বল্প সময়ের জন্য আইরিশ ক্লাব ডানডক এর দায়িত্ব নিয়েছিলেন। ১৯৪৮ সালে তিনি ওল্ডহ্যাম অ্যাথলেটিক এর প্রশিক্ষক–কোচ এর দায়িত্বে নিযুক্ত হন। নভেম্বর ১৯৫৩ সালে, তিনি ডার্বি কাউন্টি ফুটবল দলের ব্যবস্থাপক হিসেবে স্টুয়ার্ট ম্যাকমিলানের স্থলাভিষিক্ত হন। ক্লাবটির আন্তর্জাতিক খেলোয়াড়দের দলত্যাগ করে চলে গিয়েছিল এবং পরে ১৯৫৪–৫৫ মৌসুমের দলটি তাদের ইতিহাসে প্রথম বারের মতন তৃতীয় বিভাগ (উত্তর)- এ অবনমিত হয়। বার্কার ডার্বি কাউন্টি দলের দায়িত্ব ছেড়ে দিয়ে ডার্বি শহরেই অন্য কাজে যুক্ত হন। তিনি ক্যারেজ অ্যান্ড ওয়াগন রেলওয়ে ওয়ার্কস এ মিস্ত্রির সহকারী হিসেবে কাজ শুরু করেন। ১৯৮২ সালে, ক্যান্সার এবং মেরুদণ্ডের সমস্যার সাথে লড়াইয়ের পর, নিজের ছিয়াত্তরতম জন্মবার্ষিকীর কিছু দিন আগে তিনি মৃত্যুবরণ করেন। Most records show the date of birth incorrectly as 1907; see talk page for copy of birth certificate showing correct date of birth "John Barker"। The Football Association। ২ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০০৯।  Betts, Graham (২০০৬)। England: Player by player। Green Umbrella Publishing। পৃষ্ঠা 25–26। আইএসবিএন 1-905009-63-1।  Frost, Terry (১৯৮৮)। Bradford City A Complete Record 1903–1988। Breedon Books। পৃষ্ঠা 70। আইএসবিএন 0-907969-38-0।  উদ্ধৃতি ত্রুটি: <ref> ট্যাগ বৈধ নয়; england নামের সূত্রটির জন্য কোন লেখা প্রদান করা হয়নি ইংল্যান্ডস্ট্যাটসে জ্যাক বার্কার (ইংরেজি)  সকারবেসে ম্যানেজার হিসেবে জ্যাক বার্কার-এর পরিসংখ্যান